Kon Knueppel

**Konas Knipelis II** (, g. ) – JAV krepšininkas, rungtyniaujantis NBA lygoje besivaržančioje Šarlotės „Hornets“ komandoje. Žaidė universitetinį krepšinį Diuko „Blue Devils“ komandoje.

2025 m. NBA naujokų biržoje pašauktas ketvirtuoju numeriu „Hornets“ klubo.

## Karjera universitete
2024 m. birželio mėn. K. Knipelis įstojo į Diuko universitetą, kad galėtų dalyvauti „Blue Devils“ vasaros treniruotėse. 2024 m. lapkričio 4 d. debiutavo Diuko sezono atidarymo rungtynėse su Meino „Black Bears“ ir pergalėje 96:62 surinko 22 taškus bei atkovojo 4 kamuolius. 2024 m. lapkričio 11 d. Knipelis pelnė Atlanto pakrantės konferencijos (ACC) savaitės naujoko apdovanojimą, vidutiniškai pelnydamas po 18,5 taško, atkovodamas po 3 kamuolius ir atlikdamas po 2 perdavimus per rungtynes.

2024 m. gruodžio 21 d. pelnė 18 taškų ir atkovojo 4 kamuolius pergalėje 82:56 prieš Džordžijos Tech „Yellow Jackets“. 2025 m. sausio 7 d. surinko 17 taškų ir atkovojo 4 kamuolius pergalėje 76:47 prieš Pitsbergo „Panthers“. 2025 m. sausio 14 d. Knipelis sukratė 25 taškus ir atliko 3 rezultatyvius perdavimus pergalėje 89:54 prieš Majamio „Hurricanes“ komandą. 2025 m. sausio 25 d. pelnė 15 taškų ir atkovojo 8 kamuolius pergalėje 63:56 prieš Veik Foresto „Demon Deacons“. 2025 m. sausio 27 d. Knipelis surinko 19 taškų ir atkovojo 6 atšokusius kamuolius pergalėje 74:64 prieš Šiaurės Karolinos valstijos „Wolfpack“. 2025 m. vasario 1 d. pelnė 22 taškus pergalėje 87:70 prieš Diuko pagrindinius varžovus – Šiaurės Karolinos „Tar Heels“. 2025 m. vasario 17 d. Knipelis pelnė 17 taškų ir atkovojo 7 kamuolius pergalėje 80:62 prieš Virdžinijos „Cavaliers“ komandą. 2025 m. vasario 25 d. surinko 20 taškų ir atkovojo 5 kamuolius pergalėje 97:60 prieš Majamio „Hurricanes“.

2025 m. kovo 15 d. Knipelis išrinktas ACC turnyro naudingiausiu žaidėju, nes per ACC finalą, kuriame Diuko komanda 73:62 nugalėjo Luisvilio „Cardinals“, jis pelnė 18 taškų ir atkovojo 8 kamuolius.

2025 m. balandžio 16 d. pranešė, jog ketina dalyvauti 2025 m. NBA naujokų biržoje.

## Profesionali karjera

### Šarlotės „Hornets“ (2025–dabar)
2025 m. NBA naujokų biržoje jį ketvirtuoju šaukimu pasirinko Šarlotės „Hornets“. Jis padėjo „Hornets“ klubui tapti 2025 m. NBA vasaros lygos čempionais. Už savo pastangas buvo išrinktas vasaros lygos finalo naudingiausiu žaidėju, nes per 83:78 pergalę prieš Sakramento „Kings“ pelnė 21 tašką, atkovojo 5 kamuolius ir atliko 2 rezultatyvius perdavimus. 2025 m. spalio 22 d. Knipelis debiutavo reguliariajame sezone ir pelnė 11 taškų bei atkovojo 5 atšokusius kamuolius per 136:117 pergalę prieš Bruklino „Nets“. Po keleto puikių pasirodymų, tarp kurių buvo ir 30 taškų rungtynės prieš Majamio „Heat“, lapkričio 9 d. Knipelis buvo nominuotas Rytų konferencijos savaitės žaidėju. Jis ir toliau žaidė puikiai – tą pačią dieną vos nepasiekė trigubo dublio rungtynėse, kuriose Šarlotė 121:111 nusileido Los Andželo „Lakers“ komandai, surinkęs 19 taškų, 10 atkovotų kamuolių ir 9 rezultatyvius perdavimus.

Lapkričio 14 d. Knipelis užfiksavo tuometinį karjeros rezultatyvumo rekordą – surinko 32 taškus – pralaimėjus 147:134 po pratęsimo prieš savo gimtojo miesto klubą Milvokio „Bucks“. Šiose rungtynėse naujokas pataikė du tritaškius rungtynių pabaigoje, kurie išlygino rezultatą ir nunešė rungtynes į pratęsimą. Lapkričio 23 d. antrą kartą buvo nominuotas Rytų konferencijos savaitės žaidėju, nes per keturias tos savaitės rungtynes vidutiniškai rinko daugiau nei 26,5 taško, 5,5 atkovoto kamuolio ir 3 rezultatyvius perdavimus. Lapkričio 19 d. tapo greičiausiu NBA istorijoje krepšininku, pataikiusiu 50 tritaškių – tai pasiekė vos per 15 rungtynių. Knipelis taip pat pasiekė rekordą pagal daugiausiai pataikytų tritaškių per pirmąsias 17 karjeros rungtynių – 63, gerokai pagerindamas ankstesnį rekordą, kuris buvo 47. Gruodžio 2 d. buvo išrinktas Rytų konferencijos lapkričio mėnesio geriausiu naujoku, aplenkdamas komandos draugą Ryan Kalkbrenner ir Filadelfijos „76ers“ gynėją V. J. Edgecombe. Per mėnesį vidutiniškai pelnė daugiau nei 18 taškų, atkovojo 5 kamuolius ir atliko 3 rezultatyvius perdavimus.

Gruodžio 22 d. rungtynėse su Klivlando „Cavaliers“ pataikė 100-ąjį karjeros tritaškį. Jis tai padarė vos per 29 rungtynes, nustatydamas greičiausio 100 tritaškių pasiekimo NBA istorijoje rekordą ir 12 rungtynių aplenkdamas ankstesnį Lauri Markkanen rekordą. 2026 m. sausio 29 d. per rungtynes, kuriose „Hornets“ 123:121 nugalėjo Dalaso „Mavericks“, Knipelis pelnė 34 taškus – tai buvo jo karjeros rezultatyvumo rekordas – ir pataikė 8 tritaškius. Jo 8 pataikyti tritaškiai užfiksavo rekordą – daugiausiai tritaškių, pataikytų naujoko per „Hornets“ klubo istoriją. Vasario 24 d. tapo greičiausiu NBA žaidėju – jis tai padarė vos per 58 rungtynes, pagerindamas Duncan Robinson rekordą (69 rungtynės) Vasario 26 d. rungtynėse su Indianos „Pacers“ Knipelis įmetė 207-ąjį tritaškį savo karjeroje bei pralenkė Keegan Murray ankstesnį rekordą (206), tapdamas NBA istorijoje daugiausiai tritaškių per sezoną pataikiusiu naujoku.

## Statistika

### Universitetas

|-
| style="text-align:left;"| 2024–25
| style="text-align:left;"| Diukas
| 39 || 39 || 30.5 || .479 || .406 || .914 || 4.0 || 2.7 || 1.0 || .2 || 14.4
|- class="sortbottom"
| style="text-align:center;" colspan="2"| Karjera
| 39 || 39 || 30.5 || .479 || .406 || .914 || 4.0 || 2.7 || 1.0 || .2 || 14.4

## Apdovanojimai

### NCAA
* Antrosios Atlanto pakrantės konferencijos (ACC) simbolinės komandos žaidėjas (2025 m.)
* Atlanto pakrantės konferencijos (ACC) simbolinės pirmakursių komandos žaidėjas (2025 m.)
* Atlanto pakrantės konferencijos (ACC) turnyro naudingiausias žaidėjas (2025 m.)

## Išnašos

## Nuorodos
* Kon Knueppel profilis „Basketball Reference“ 
* Kon Knueppel NCAA profilis „Sports Reference“ 
* Kon Knueppel profilis „NBA.com“
* Kon Knueppel profilis „Proballers“
* Kon Knueppel profilis „RealGM“